પાસપોર્ટ માટે, વિદેશના વિઝા લેવા કે અન્ય કામ અર્થે મોટી ઉંમરના સીનીયર સીટીઝન દંપત્તી જ્યારે લગ્ન નોંધણી કરાવવા જાય ત્યારે મોટાભાગના કિસ્સામાં લગ્ન કરાવનાર બ્રાહ્મણના સોગંધનામાની મુશ્કેલી ઉભી થાય છે. જ્યારે કોઈ યુવક અને યુવતીનુ લગ્ન થાય ત્યારે મોટેભાગે ૪૦ થી ૫૦ વર્ષની ઉંમરના બ્રાહ્મણ લગ્નવિધિ કરાવતા હોય છે. આ દંપત્તી જ્યારે સીનીયર સીટીઝન બને ત્યારે મોટાભાગના કિસ્સામાં લગ્ન કરાવનાર બ્રાહ્મણ હયાત હોતા નથી. કેટલાક કિસ્સામાં લગ્ન કરાવનાર બ્રાહ્મણનુ નાની ઉંમરે પણ મૃત્યુના બનાવ બને છે.